MS «Stockholm»

MS «Stockholm» (IMO-nummer: 5383304) var et svensk-flagget havgående atlanterhavskrysser som tilhørte det svenske linjerederiet Svenska Amerika Linien (SAL), som opererte skipet i transatlantisk fart mellom Göteborg og New York fra 1948 til 1960.

Skipet ble bygd i 1948 ved Götaverken i Göteborg og ble døpt «Stockholm» og levert for SAL den 7. februar 1948. Under dette navnet ble skipet kjent etter at hun om natten den 25. juli 1956 kolliderte med den italienske atlanterhavskrysseren «Andrea Doria» som fikk omfattende skader på styrbord side, sterk slagside og sank etter 11 timer. I alt omkom 51 personer under sammenstøtet, av disse var 46 passasjerer på «Andrea Doria» og 5 besetningsmedlemmer på «Stockholm».New Azores cruise ship for Liverpool was survivor of notorious Andrea Doria sinking Liverpool Echo

Skipet ble solgt fra de svenske eierne i 1960 til Øst-Tyskland (DDR), hvoretter hun fikk navnet «Völkerfreundschaft» (1960–1985) og siden «Volker» (1985–1986). Hun havnet så i engelsk eie og ble også brukt som losjiskip for flyktninger i Norge under navnet «Fridtjof Nansen» (1985–1993).

I 1992 ble skipet solgt til Italia hvor de nye eierne gjennomførte en omfattende konvertering av skipet om til et cruiseskip i Genova – som var hjemstedet til det dødsdømte skipet «Andrea Doria» – hvor den italienske pressen stemplet skipet som «Dødsskipet» (italiensk: La nave della morte). Etter konverteringen fikk skipet først navnet «Italia I» (1993–1994), senere «Italia Prima» (1994–1998) og deretter «Valtur Prima» (1998–2002). Sistnevnte navn seilte skipet hovedsakelig til Cuba, hvor hun i 2001 gikk i opplag i Havanna som følge av terrorangrepene 11. september. Festival Crociere kjøpte skipet i 2002 og navnga skipet «Caribe» (2002–2005) før hun ble solgt til portugisiske Classic International Cruises.

Fra 2005 og frem til 2012 ble skipet operert av Classic International Cruises under navnet «Athena». I 2013 ble hun overført til selskapet Portuscale Cruises og fikk navnet «Azores». Før skipet ble satt i cruisetrafikk på nytt i 2014, gjennomgikk hun en omfattende renovering ved et verft i Marseille. I 2015 ble hun satt inn i cruisetrafikk for britiske Cruise & Maritime Voyages (CMV) og ble omdøpt til «Astoria» året etter. Fra 2016 til 2017 gikk skipet i charter-cruisetrafikk for Rivages du Monde, før hun kom tilbake å fortsatte å seile i cruisetrafikk for CMV, fram til rederiet gikk konkurs i 2020 som følge av Koronapandemien. Skipet ble så liggende i opplag i flere år i Rotterdam fram til hun ble solgt på auksjon den 17. juni 2025.

Den 3. juli 2025 ble det historiske skipet tauet fra Rotterdam til Gent i Belgia, hvor hun ankom skipsopphuggeriet Galloo Recycling den 5. juli for resirkulering.

 Historie 

 Bakgrunn 
I 1923 tok Svenska Amerika Linien (SAL) – med Dan Broström som daværende direktør i selskapet – det store skrittet om å kontrahere det første motordrevne transatlantiske passasjerskipet. Dette ble «Gripsholm» (I) fra 1925 som var et 17-knops passasjerskip med en størrelse på 18 800 bruttoregistertonn (BRT). Hun viste seg å være vellykket på alle måter og ble etterfulgt av «Kungsholm» (II) i 1928, som var et større skip med en størrelse på 21 250 BRT og med en fart på 17 knop. Hun viste seg også å være et svært tilfredsstillende skip og ble solgt i 1941 til den amerikanske regjeringen for troppetransport, og ble omdøpt til «John Ericsson» før hun ble tilbakekjøpt av SAL i 1947.

SALs visjon var fortsatt innstilt på at et stort transatlantisk skip var den mest passende typen skip som ville representere deres gods- og passasjertjenester. I 1936 kontraherte SAL et nybygg på 30 000 BRT i Italia som ville få navnet «Stockholm» (II) og holde en beregnet fart på 20 knop som involverte en maskin-installasjon på 24 000 hk. Skipet fikk uflaks ettersom en brann fant sted da hun lå ved utrustningskaien ved byggeverftet en desembernatt i 1938. Skipet kantret som følge av utvendig slukking og kunne ikke berges som følge av de enorme brannskadene. Et nytt skip som også ville få navnet «Stockholm» (III) ble kontrahert ved det samme verftet i Italia med de samme byggeplanene som det forrige skipet. Hun kunne da ikke leveres til SAL i 1941 og ble heller solgt til den italienske regjeringen for krigstjeneste. Også dette skipet hadde uflaks da hun i 1944 ble bombet og tok fyr under et alliert luftangrep i Trieste. Skipet kantret og sank dagen etter luftangrepet.

SALs beslutning om å kontrahere hvilken type atlanterhavsskip som kunne erstatte de uheldige skipene – i lys av de endrede omstendighetene etter andre verdenskrig – var en selvfølge som krevde mye overveielse. Valget falt på et mindre skip med en relativt stor lastekapasitet, hvorav mange nye funksjoner ble tatt i bruk og som ikke var tatt i bruk tidligere, men som man antok ville oppfylle de særs spesielle kravene til etterkrigstidens skipsfart. Det nye skipet ble dermed tegnet som et 19-knops passasjerskip med en størrelse på 11 000 BRT, og var i stand til å frakte 395 passasjerer med en lastekapasitet på mellom 2 500 og 3 000 tonn. Skipets hastighet ble valgt med sikte på å sikre at skipet kunne forlate Göteborg en lørdagskveld og være rimelig sikker på at hun ankom New York etter en åtte dagers seilas, på en mandag morgen. Dette med tanke på værforholdene i Nord-Atlanteren.

 Kontrahering og overlevering 
Kontraheringen av det nye skipet gikk til det svenske verftet AB Götaverken i Göteborg i 1944, og hun representerte det største passasjerskipet som hittil ble bygget i Sverige. I april 1945 ble skipets kjøl lagt ned ved Göteborg-verftet. Hun ble døpt «Stockholm» (IV) av gudmor Ann-Ida Broström og sjøsatt den 9. september 1946. I oktober 1947 gjennomførte «Stockholm» en prøvetur før hun ble overlevert til SAL den 7. februar 1948. Byggeprisen for skipet kostet mye mer enn «Kungsholm» (II) fra 1928. Selv om ingen beløp er nevnt, er det sannsynlig at de totale utgiftene på skipet tilsvarer ikke mindre enn 1 500 000 britiske pund.

Da skipet ble overlevert tok hun over for «Drottningholm» og ville alternere den transatlantiske tjenesten med «Gripsholm» (I).

 Tjenestehistorikk 

 MS «Stockholm» (1948–1960) 

 I Svenska Amerika Linien (SAL) 
Lørdag den 21. februar 1948 startet «Stockholm» på sin jomfrutur fra Göteborg til New York, under kaptein Waldemar Jonssons kommando. Seilasen tok åtte dager og hun ankom New York mandag 1. mars. «Stockholm» fortsatte å seile den transatlantiske ruten mellom Sverige og USA og fikk senere alternere med nye «Kungsholm» (III) i 1953. I løpet av dette året ble «Stockholm» sendt til AG Weser i Bremen for ombygging, hvor blant annet skipets overbygg ble utvidet ved å påbygge passasjerlugarer på det åpne A-dekket for- og akterskip. Ombyggingen ble gjennomført den 12. februar 1954.

På grunn av den lille størrelsen skipet hadde, kunne hun ikke håndtere seg særlig bra i de kalde vintermånedene i Nord-Atlanteren. Dermed hadde SAL i 1953 planlagt å starte sporadiske cruise fra den amerikanske havnebyen Morehead City i Nord-Carolina, med cruiseseilinger til Havanna i Cuba, Nassau i Bahamas, og Bermuda i Nord-Atlanteren. I februar 1955 ble «Stockholm» benyttet til å deportere den norske sjømannen Arne Pettersen, som var den siste personen som dro gjennom Ellis Island i New York til Göteborg i Sverige. Fra 1956 til 1957 ble skipet igjen sendt for ombygging, denne gang ble det påbygget en kino på dekket forut av skipets hovedoverbygg, samt et utendørs svømmebasseng ble påbygd akterut på skipet.

Med både «Kungsholm» (III) og nye «Gripsholm» (II) i transatlantisk fart i 1957, ble «Stockholm» sett på som for liten og oppfylte ikke lenger de daværende standardene til SAL. I mai 1959 ble skipet solgt til – på den tiden – et uidentifisert tysk selskap. Hun fortsatte å seile under SAL og ville avslutte året med seilinger til New York, før hun ville bli overført til det nye selskapet i 1960.

 Galleri – MS «Stockholm» 

 Sammenstøt med SS «Andrea Doria» 
Om aftenen kl. 23:10 LT den 25. juli 1956 kolliderte «Stockholm» og den italienske atlanterhavskrysseren SS «Andrea Doria» i Nord-Atlanteren under tett tåke utenfor kysten av Nantucket i Massachusetts. Fem av besetningsmedlemmene om bord på «Stockholm» ble drept umiddelbart i sammenstøtet og flere av besetningen ble fanget i den havarerte baugen. Til tross for at skipet hadde mistet omtrent 0,90 meter med fribord, var det havarerte skipet i stand til å bistå i redningen og evakueringen av «Andrea Doria», som fikk omfattende skader på styrbord side, og som lå med sterk slagside til styrbord. «Stockholm» endte opp med å evakuere 327 passasjerer og 245 besetningsmedlemmer fra «Andrea Doria», i tillegg til sine egne passasjerer og besetningsmedlemmer. Det var 46 omkomne om bord på «Andrea Doria» da sammenstøtet inntraff.

Etter at skipene hadde gått fra hverandre og mens mannskapet på «Stockholm» undersøkte skadene, kom ett av besetningsmedlemmene over Linda Morgan, som hadde blitt kastet ut av sengen sin om bord på «Andrea Doria» da de to skipene kolliderte med hverandre. Morgan landet på dekket i den havarerte baugen på «Stockholm» og pådro seg moderate og ikke livstruende skader. Hun ble kjent som «Mirakeljenta».

«Stockholm» returnerte til New York etter at «Andrea Doria» hadde sunket, skipet gikk for egen maskin og ankom New York den 27. juli hvor hun losset av de overlevende fra «Andrea Doria». Videre ble «Stockholm» sendt til reparasjon ved Betlehem Shipbuilding Corporation i Brooklyn, hvor den havarerte bauget ble ombygd og gjort i stand igjen til en kostnad på 1 000 000 amerikanske dollar. 5. november 1956 fortsatte «Stockholm» i transatlantisk fart.

 Galleri – Sammenstøt med SS «Andrea Doria» 

 Skipet 

 Dekk og fasiliteter 
Dekk og fasiliteter som levert i 1948:
#DekkFasiliteter8Soldekk Bro
 Utendørs promenade førsteklasse7Båtdekk Utendørs promenade førsteklasse st.b.
 Utendørs promenade førsteklasse b.b.6Promenadedekk Utendørs promenade førsteklasse
 Salong førsteklasse
 Bar førsteklasse
 Røkerom førsteklasse
 Veranda kafé st.b.
 Veranda kafé b.b.
 Salong turistklasse
 Utendørs promenade turistklasse5A-dekk Passasjerlugarer førsteklasse st.b. (16 pers.)
 Passasjerlugarer førsteklasse b.b. (16 pers.)
 Passasjerlugarer utskiftbarklasse st.b. (30 pers.)
 Passasjerlugarer utskiftbarklasse b.b. (30 pers.)
 Skriverom turistklasse
 Røkerom turistklasse
 Utendørs promenade turistklasse4B-dekk Matsal førsteklasse (35 seter)
 Matsal turistklasse st.b. (67 seter)
 Matsal turistklasse b.b. (138–146 seter)
 Kino
 Passasjerlugarer turistklasse st.b. (28 pers.)
 Passasjerlugarer turistklasse b.b. (26 pers.)3C-dekk Innendørs svømmebasseng
 Passasjerlugarer turistklasse st.b. (78 pers.)
 Passasjerlugarer turistklasse b.b. (40 pers.)2D-dekk Passasjerlugarer turistklasse st.b. (41 pers.)
 Passasjerlugarer turistklasse b.b. (41 pers.)1Tanktopp Lasterom 1
 Lasterom 2
 Lasterom 3
 Hjelpemaskinrom
 Maskinrom
 Lasterom 4 (Nedkjølt)
 Lasterom 5
 Lasterom 6

 Referanser 

 Eksterne lenker 



Kategori:Passasjerskip
Kategori:Atlanterhavsskip
Kategori:Cruiseskip
Kategori:Skip fra 1946
Kategori:Skip bygget i Sverige
Kategori:Artikler i sjøfart-prosjektet